CELEX: 32021R0251
Language: el
Date: 2021-02-18 00:00:00
Title: Κανονισμός (ΚΕΠΠΑ) 2021/251 του Συμβουλίου της 18ης Φεβρουαρίου 2021 για την τροποποίηση του κανονισμού (ΕΚ) αριθ. 314/2004 σχετικά με περιοριστικά μέτρα λόγω της κατάστασης στη Ζιμπάμπουε

19.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 58/9
               
            
         ΚΑΝΟΝΙΣΜΟΣ (ΚΕΠΠΑ) 2021/251 ΤΟΥ ΣΥΜΒΟΥΛΙΟΥ
         της 18ης Φεβρουαρίου 2021
         για την τροποποίηση του κανονισμού (ΕΚ) αριθ. 314/2004 σχετικά με περιοριστικά μέτρα λόγω της κατάστασης στη Ζιμπάμπουε
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2021/258 του Συμβουλίου, της 18ης Φεβρουαρίου 2021, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα λόγω της κατάστασης στη Ζιμπάμπουε (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 314/2004 του Συμβουλίου (2) θέτει σε εφαρμογή ορισμένα μέτρα που προβλέπει η απόφαση 2011/101/ΚΕΠΠΑ του Συμβουλίου (3), συμπεριλαμβανομένης της δέσμευσης κεφαλαίων και οικονομικών πόρων ορισμένων προσώπων και οντοτήτων λόγω της κατάστασης στη Ζιμπάμπουε.
                  
               
                     (2)
                  
                  
                     Στις 18 Φεβρουαρίου 2021, το Συμβούλιο εξέδωσε την απόφαση (ΚΕΠΠΑ) 2021/258, για τη διαγραφή ενός προσώπου και την τροποποίηση των καταχωρίσεων για δύο πρόσωπα στον κατάλογο προσώπων και οντοτήτων που υπόκεινται σε περιοριστικά μέτρα όπως ορίζεται, αντίστοιχα, στα παραρτήματα I και ΙΙ της απόφασης 2011/101/ΚΕΠΠΑ.
                  
               
                     (3)
                  
                  
                     Στις 17 Φεβρουαρίου 2021, ο εκτελεστικός κανονισμός (ΕΕ) 2021/253 (4) της Επιτροπής τροποποίησε αναλόγως το παράρτημα III του κανονισμού (ΕΚ) αριθ. 314/2004. Για τη διαγραφή του προσώπου από τον κατάλογο των προσώπων και οντοτήτων που υπόκεινται σε περιοριστικά μέτρα απαιτείται επίσης η διαγραφή του προσώπου από το παράρτημα IV του κανονισμού (ΕΚ) αριθ. 314/2004, στο οποίο αναφέρονται τα πρόσωπα και οι οντότητες για τα οποία έχουν ανασταλεί τα περιοριστικά μέτρα σύμφωνα με το άρθρο 6 παράγραφος 4 του εν λόγω κανονισμού.
                  
               
                     (4)
                  
                  
                     Το παράρτημα IV του κανονισμού (ΕΚ) αριθ. 314/2004 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα IV του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Φεβρουαρίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  Βλέπε σελίδα 51 της παρούσας Επίσημης Εφημερίδας.
         
            (2)  Κανονισμός (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (ΕΕ L 55 της 24.2.2004, σ. 1).
         
            (3)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα λόγω της κατάστασης στη Ζιμπάμπουε (ΕΕ L 42 της 16.2.2011, σ. 6).
         
            (4)  Βλέπε σελίδα 15 της παρούσας Επίσημης Εφημερίδας.
      
      
         
            ΠΑΡΑΡΤΗΜΑ
            Στο παράρτημα IV του κανονισμού (ΕΚ) αριθ. 314/2004, διαγράφεται η ακόλουθη καταχώριση:
            
                        «4.
                     
                     
                        Shiri, Perence (ή άλλως Bigboy) Samson Chikerema».